**Cynllun Adnoddau Coedwig Ardal Taf Isaf a’r Fro – Amcanion yn Unig**

Crynodeb o’r Amcanion ar gyfer Cynllun Adnoddau Coedwig Ardal Taf Isaf a’r Fro

1. Gwella Gwasanaethau Ecosystem o fewn coetiroedd y Cynllun, yn unol â chyfarwyddyd:
2. [Cyfoeth Naturiol Cymru: Diben a Rôl Ystad Goetir Llywodraeth Cymru](https://cdn.cyfoethnaturiol.cymru/media/686092/purpose-and-role-of-the-wgwe_web-version_cym.pdf?mode=pad&rnd=131765584290000000)  – Blaenoriaeth Allweddol 7.
3. [Datganiad Ardal Canol De Cymru](https://naturalresources.wales/about-us/area-statements/south-central-wales-area-statement/?lang=cy) – Gwella ein hiechyd
4. [Adroddiad o Gyflwr Adnoddau Naturiol (SoNaRR) Cymru 2020](https://naturalresources.wales/evidence-and-data/research-and-reports/state-of-natural-resources-report-sonarr-for-wales-2020/?lang=cy) – Nod 3 SMNR.

Caiff yr amcan hwn ei gyflawni drwy ysgrifennu Cynllun Adnoddau Coedwig sy’n cydymffurfio â Safon Coedwigaeth y DU a Safon Sicrwydd Coetiroedd y DU. Rhaid cyflawni’r gweithrediadau coedwig dilynol ynghyd â’r rhaglenni gwaith mewn ffordd ddiogel a heb effaith andwyol ar yr amgylchedd. Bydd ymgynghori ac ymgysylltu â chymdogion a chymunedau yn gwella perthnasoedd a gwybodaeth am sut mae’r ystad yn cael ei rheoli a pham, yn lleihau gwrthdaro, yn annog perthnasoedd gwaith mwy clos, ac yn helpu i adnabod cyfleoedd i wella iechyd a llesiant cymunedau ac ymwelwyr. **Rhaid i’r adolygiad canol tymor o’r Cynllun Adnoddau Coedwig a gymeradwywyd werthuso a gyflwynwyd y cynllun mewn ffordd ddiogel, lân ac effeithlon ac a wnaeth y Map o Gyfleoedd alluogi gwaith ychwanegol yn y goedwig.**

1. Esblygu strwythur y goedwig i glustogi yn erbyn **problemau posib o ran diogelwch, llygredd ac iechyd coed,** er enghraifft coed peryglus, a pharthau clustogi afonol. Bydd y map Math o Goetir Dangosol yn hybu amrywiaeth rhywogaethau wrth ailstocio a bydd y map Systemau Rheoli Coedwig a roddir ar waith yn symbylu rhaglenni ar gyfer gwaredu peryglon, er enghraifft coed Llarwydd wedi’u heintio â Phytophthora Ramorum, coed peryglus wrth ymyl cyfleusterau hamdden a gwella amodau golau mewn parthau clustogi afonol.**Monitro bob 5 mlynedd ar gyfer cyfansoddiad cynefinoedd a rhywogaethau o gronfa ddata’r is-adran.**
2. Cynnal a gwella **gwerth tirwedd** y goedwig, a sicrhau **na effeithir yn andwyol ar gyfleusterau hamdden a nodweddion treftadaeth ddiwylliannol.** **Monitro** **bob 5 mlynedd ar gyfer gwaith llwyrgwympo ac ailstocio yng nghronfa ddata’r is-adran yn erbyn y Goedwig.**
3. **Lleihau perygl tanau gwyllt** drwy gynllunio a chyflwyno mesurau priodol ar gyfer rheoli tân yn ystod ac ar ôl gweithrediadau, er enghraifft creu a rheoli parthau atal tân o amgylch ardaloedd ailstocio ac ardaloedd agored, a gweithio gyda Gwasanaeth Tân De Cymru i gynllunio a gweithredu mesurau ar yr ystâd. **Caiff yr achosion o dân yn y coetiroedd hyn eu hadolygu ar ganol cyfnod gweithredu’r cynllun.**
4. **Cynnal a meithrin cydnerthedd ecosystemau, yn ôl cyfarwyddyd:**
5. Datganiad Ardal Canol De Cymru – [Adeiladu Ecosystemau Gwydn](https://naturalresources.wales/about-us/area-statements/south-central-wales-area-statement/building-resilient-ecosystems/?lang=cy), yn enwedig y proffiliau cynefinoedd glaswelltir a choetir a’r Rhwydweithiau Ecolegol Cydnerth.
6. **Adran 7 (Deddf yr Amgylchedd (Cymru) 2016) cynefinoedd â blaenoriaeth a rhywogaethau gwarchodedig**, er enghraifft coetiroedd lled naturiol hynafol, pathewod ac adar Rhestr 1. Caiff cyfleoedd i wella ac ehangu cynefinoedd naturiol a chynefinoedd ar gyfer rhywogaethau eu mapio ar gyfer cynllunio adnoddau yn y dyfodol.
7. [Adroddiad o Gyflwr Adnoddau Naturiol (SoNaRR) Cymru 2020](https://naturalresources.wales/evidence-and-data/research-and-reports/state-of-natural-resources-report-sonarr-for-wales-2020/?lang=cy) – Nodau 1 a 2 SMNR.

**Caiff yr amcan hwn ei gyflawni drwy gyfrwng y** Systemau Rheoli Coedwig a roddir ar waith a’r mapiau Math o Goetir Dangosol sy’n symbylu rhaglenni ar gyfer teneuo a chynnal mannau agored mewn safleoedd ble gellir cyflawni’r effaith fwyaf cadarnhaol dros fioamrywiaeth.  **Monitro bob 5 mlynedd ar gyfer cyfansoddiad cynefinoedd a rhywogaethau o gronfa ddata’r is-adran, cofnodion gwaith teneuo a llwyrgwympo a gyflawnwyd gan gymharu â data rhagolygon cynhyrchu. Cofnodion o waith gwella cynefinoedd ar Goetir Lled Naturiol Hynafol a Phlanhigfeydd ar safleoedd Coetir Hynafol, gyda gwaith monitro dilynol ar y safle.**

1. Ni ddylai gwaith coedwigaeth gyfrannu at y lefel bresennol o berygl llifogydd, a hynny o fewn y coetiroedd ac yn unrhyw le oddi ar y safle, a lle bo modd dylid rhoi mesurau mewn lle i leihau unrhyw berygl posib o lifogydd; rhaid cyflawni’r ddau beth drwy gyfrwng arferion coedwigaeth da yn unol â Safon Coedwigaeth ddiweddaraf y DU a’r canllawiau coedwigaeth perthnasol; a thrwy ymgynghori ac ymgysylltu â’r Awdurdod Llifogydd Lleol Arweiniol perthnasol wrth gynllunio gwaith cwympo coed. Ystyriwch fesurau i gadw dŵr ar y safle mor hir â phosib, a chyfleoedd i Reoli Llifogydd yn Naturiol lle bo’n briodol. **Monitro bob 5 mlynedd ar gyfer gweithredu llwyrgwympo ac ailstocio yng nghronfa ddata’r is-adran yn erbyn y Goedwig.**
2. Ni ddylai gwaith Rheoli Coedwigaeth arwain at unrhyw ostyngiad yn ansawdd y dŵr, a hynny o fewn nodweddion ar y safle a chyrsiau dŵr sy’n draenio oddi ar y safle, drwy gyfrwng arferion coedwigaeth da yn unol â Safon Coedwigaeth ddiweddaraf y DU a chanllawiau coedwigaeth perthnasol.
3. Cynnal **cyflenwad cynaliadwy o bren.** Bydd y map Systemau Rheoli Coedwig a roddir arwaith yn symbylu rhaglenni ar gyfer seilwaith coedwig, gwaith teneuo cyntaf, gwaith teneuo er bioamrywiaeth, newid y dirwedd, amrywiaeth rhywogaethau a strwythur y goedwig yn ogystal â chysylltedd bioamrywiaeth. **Monitro bob 5 mlynedd ar gyfer cyfansoddiad cynefinoedd a rhywogaethau o gronfa ddata’r is-adran, cofnodion gwaith teneuo a llwyrgwympo a gwblhawyd, gan gymharu â data rhagolygon cynhyrchu.**